UN Women munu á næstunni starfa með fyrirtækjum í að móta viðbrögð við kynbundnu ofbeldi á vinnustað . „ Þetta er stór ástæða fyrir því að konur ná ekki að blómstra á vinnustað , “ segir Stella Samúelsdóttir , framkvæmdastýra UN Women á Íslandi . Ljósaganga UN Women var gengin síðdegis á baráttudegi SÞ . Talsverður fjöldi fólks var samankominn í miðbænum nú síðdegis til að sýna samstöðu gegn kynbundnu ofbeldi með því að taka þátt í árlegri Ljósagöngu UN Women á alþjóðlegum baráttudegi Sameinuðu Þjóðanna gegn kynbundnu ofbeldi . Drífa Snædal , forseti ASÍ , flutti ávarp á Arnarhóli við upphaf göngunnar og í myndskeiðinu má sjá brot úr ræðu hennar . UN Women munu á næstunni beita sér fyrir því að starfa með fyrirtækjum í að móta viðbrögð við kynbundnu ofbeldi á vinnustað . „ Þetta er stór ástæða fyrir því að konur ná ekki að blómstra á vinnustað , “ segir Stella Samúelsdóttir , framkvæmdastýra UN Women á Íslandi , framundan sé vinna við að þýða og staðfæra skýrslur um efnið og skapa þannig rétt tól til að aðstoða fyrirtæki í að móta rétt viðbrögð við kynbundnu ofbeldi á vinnustað sem taki mið af þolendum .